Den indre konflikten i Sudan er en pågående væpnet konflikt som begynte i mai 2011 og som blir utkjempet mellom regjeringa og hæren i Sudan og Sudan Revolutionary Front, en politisk allianse av motstandsbevegelser hvorav den viktigste er Sudan People's Liberation Movement-North, en gruppe med opphav i &lt;a href="Sudan%20People%27s%20Liberation%20Army/Movement"&gt;Sudan People's Liberation Army/Movement&lt;/a&gt; i Sør-Sudan. Konflikten begynte med uenigheten om den oljerike regionen Abyei i månedene før Sør-Sudan ble uavhengig, selv om den også er beslektet med den nominelt avsluttede Darfur-konflikten. Konflikten skal ha påvirket totalt omtrent 1.4 millioner mennesker, hvorav omtrent 200.000 skal ha blitt drevet på flukt.